《八绝诗庶子泉》
宋代·王禹偁

物形固天造，物景不自胜。
泉乎未遇人，石罅徒流迸。
宫相政多暇，行乐蹑岩磴。
发蒙涨为溪，幽致兹焉盛。
唐贤大历後，峭壁刻名姓。
我来一何暮，今秋始乘兴。
山势环有缺，山门壶引柄。
户挹清泚姿，颇惬幽闲性。
味将春茗宜，光与晓岚暝。
架竹落僧厨，远声入清磬。
何当宿禅室，欹枕终夜听。
饮多病骨换，照久尘襟逈。
销尽谪居愁，无心治归艇。

作者简介：王禹偁(chēng)（954—1001）北宋白体诗人、散文家。字元之，汉族，济州巨野（今山东省巨野县）人，晚被贬于黄州，世称王黄州。太平兴国八年进士，历任右拾遗、左司谏、知制诰、翰林学士。敢于直言讽谏，因此屡受贬谪。真宗即位，召还，复知制诰。后贬知黄州，又迁蕲州病死。王禹偁为北宋诗文革新运动的先驱，文学韩愈、柳宗元，诗崇杜甫、白居易，多反映社会现实，风格清新平易。词仅存一首，反映了作者积极用世的政治抱负，格调清新旷远。著有《小畜集》。